CELEX: 62018TN0203
Language: da
Date: 2018-03-23 00:00:00
Title: Sag T-203/18: Sag anlagt den 23. marts 2018 — VQ mod ECB

28.5.2018   
            
            
               DA
            
            
               Den Europæiske Unions Tidende
            
            
               C 182/26
            
         Sag anlagt den 23. marts 2018 — VQ mod ECB
   (Sag T-203/18)
   (2018/C 182/31)
   Processprog: engelsk
   
      Parter
   
   
      Sagsøger: VQ (ved barrister G. Cahill)
   
      Sagsøgt: Den Europæiske Centralbank
   
      Sagsøgerens påstande
   
   
               —
            
            
               Den Europæiske Centralbanks afgørelse SNC-2016-0026 af 14. marts 2018 annulleres i henhold til artikel 263 TEUF.
            
         
               —
            
            
               Det fastslås i henhold til artikel 277 TEUF, at artikel 18, stk. 6, i SSM-forordningen (1) er ulovlig, og nævnte afgørelse annulleres således.
            
         
               —
            
            
               ECB tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført tre anbringender.
   
               1.
            
            
               Første anbringende om, at ECB har tilsidesat SSM-forordningens artikel 18, stk. 1, og artikel 49, stk. 1, i Den Europæiske Unions charter om grundlæggende rettigheder ved at pålægge en administrativ bøde på grundlag af en retlig ramme baseret på EU-retlige og nationale bestemmelser, der ikke finder direkte anvendelse.
               
                           —
                        
                        
                           Sagsøgeren har gjort gældende, at dets tilbagekøb af egne aktier mellem den 1. januar 2014 og den 31. december 2015 ikke skal betragtes som værende i strid med artikel 77, litra a), i forordning (EU) nr. 575/2013 (2), idet kapitalbevaringsbufferen hverken var trådt i kraft eller fastlagt før den 1. januar 2016.
                        
                     
                           —
                        
                        
                           Sagsøgeren har gjort gældende, at så længe ECB’s afgørelse bygger på bestemmelserne vedrørende kapitalbevaringsbufferen i direktiv 2013/36 (3), som hverken var bindende, trådt i kraft eller fastlagt før den 1. januar 2016, har ECB indført en administrativ bødestraf i mangel af en direkte anvendelig retsregel i EU- og national lovgivning.
                        
                     
                           —
                        
                        
                           Den anfægtede afgørelse tilsidesætter således SSM-forordningens artikel 18, stk. 1, og navnlig legalitetsprincippet som fastsat i artikel 49, stk. 1, i chartret om grundlæggende rettigheder.
                        
                     
         
               2.
            
            
               Andet anbringende om, at ECB har tilsidesat artikel 132, stk. 1, litra b), i forordning (EU) nr. 468/2014 (4), idet den pålægger en offentliggørelse af en administrativ bøde på et ikke-anonymiseret grundlag.
            
         
               3.
            
            
               Tredje anbringende om, at SSM-forordningens artikel 18, stk. 6, er ulovlig og i strid med artikel 263, stk. 6, TEUF og artikel 47 i chartret om grundlæggende rettigheder, idet den pålægger en forpligtelse til at offentliggøre en administrativ bøde, uanset at sagsøgeren har til hensigt at anlægge sag ved Retten inden for den tidsfrist, der er fastsat i artikel 263, stk. 6, TEUF.
               
                           —
                        
                        
                           Ved at indføre en regel såsom SSM-forordningens artikel 18, stk. 6, har Rådet frataget en sagsøger, der har interesse i at anlægge sag til prøvelse af afgørelsen om ikke at anonymisere en administrativ bøde, retten til den frist på to måneder, som er fastsat i artikel 263, stk. 6, TEUF.
                        
                     
                           —
                        
                        
                           Den anfægtede bestemmelse afviger fra fristen på to måneder for at anlægge et annullationssøgsmål og giver ECB en ensidig beføjelse til at fastlægge tidspunktet for, hvornår et kreditinstitut skal anlægge sag.
                        
                     
                           —
                        
                        
                           Selv om ECB har beføjelse til at offentliggøre den administrative bøde, skal det pågældende kreditinstitut anlægge sag forud for ECB’s afgørelse om at offentliggøre bøden. Denne situation skaber en urimelig usikkerhed for kreditinstituttet, hvilket eventuelt kan begrænse dets mulighed for at anlægge sag, og tilsidesætter i sidste ende dets grundlæggende ret til adgang til effektive retsmidler.
                        
                     
                           —
                        
                        
                           Følgelig er SSM-forordningens artikel 18, stk. 6, i strid med artikel 263, stk. 6, TEUF og artikel 47 i chartret om grundlæggende rettigheder.
                        
                     
                           —
                        
                        
                           Den anfægtede afgørelse bør annulleres, for så vidt som ECB har frataget sagsøgeren adgangen til effektive retsmidler.
                        
                     
         
      (1)  Rådets forordning (EU) nr. 1024/2013 af 15.10.2013 om overdragelse af specifikke opgaver til Den Europæiske Centralbank i forbindelse med politikker vedrørende tilsyn med kreditinstitutter (EUT 2013, L 287, s. 63).
   
      (2)  Europa-parlamentets og Rådets forordning (EU) nr. 575/2013 af 26.6.2013 om tilsynsmæssige krav til kreditinstitutter og investeringsselskaber og om ændring af forordning (EU) nr. 648/2012 (EUT 2013, L 176, s. 1).
   
      (3)  Europa-Parlamentets og Rådets direktiv 2013/36/EU af 26.6.2013 om adgang til at udøve virksomhed som kreditinstitut og om tilsyn med kreditinstitutter og investeringsselskaber, om ændring af direktiv 2002/87/EF og om ophævelse af direktiv 2006/48/EF og 2006/49/EF (EUT 2013, L 176, s. 338).
   
      (4)  Den Europæiske Centralbanks forordning (EU) nr. 468/2014 af 16.4.2014 om fastlæggelse af en ramme for samarbejde inden for Den Fælles Tilsynsmekanisme mellem Den Europæiske Centralbank og de kompetente nationale myndigheder og med de udpegede nationale myndigheder (ECB/2014/17) (EUT 2014, L 141, s. 1).